CELEX: 32013R1215
Language: sl
Date: 2013-11-28 00:00:00
Title: Izvedbena uredba Komisije (EU) št. 1215/2013 z dne 28. novembra 2013 o spremembi Uredbe Sveta (ES) št. 32/2000 v zvezi z razširitvijo tarifnih kvot Unije za izdelke iz jute in kokosovih vlaken

29.11.2013   
            
            
               SL
            
            
               Uradni list Evropske unije
            
            
               L 319/3
            
         IZVEDBENA UREDBA KOMISIJE (EU) št. 1215/2013
   z dne 28. novembra 2013
   o spremembi Uredbe Sveta (ES) št. 32/2000 v zvezi z razširitvijo tarifnih kvot Unije za izdelke iz jute in kokosovih vlaken
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 32/2000 z dne 17. decembra 1999 o odpiranju in zagotavljanju upravljanja tarifnih kvot Skupnosti, določenih v GATT in nekaterih drugih tarifnih kvot Skupnosti ter o vzpostavitvi podrobnih pravil za prilagajanje teh kvot in o razveljavitvi Uredbe Sveta (ES) št. 1808/95 (1) ter zlasti druge alinee člena 9(1)(b) Uredbe.
   ob upoštevanju naslednjega:
   
               (1)
            
            
               Unija je glede na ponudbo, ki jo je dala na konferenci Združenih narodov o trgovini in razvoju (Unctad), in v skladu s svojim splošnim sistemom preferencialov (GSP) leta 1971 uvedla tarifne preferenciale za izdelke iz jute in kokosovih vlaken s poreklom iz nekaterih držav v razvoju. Zaradi teh preferencialov so se dajatve skupne carinske tarife postopno nižale, v obdobju od leta 1978 do 31. decembra 1994 pa so bile popolnoma opuščene.
            
         
               (2)
            
            
               Po začetku veljavnosti sistema GSP leta 1995 je Unija hkrati z GATT odprla avtonomne tarifne kvote Unije, ki so za določene količine izdelkov iz jute in kokosovih vlaken dajatev proste. Tarifne kvote, odprte za te izdelke v skladu z Uredbo (ES) št. 32/2000, so bile v skladu z Izvedbeno uredbo Komisije (ES) št. 17/2012 (2) podaljšane do 31. decembra 2013.
            
         
               (3)
            
            
               Ker se bo od 1. januarja 2014 do 31. decembra 2023 uporabljal nov GSP v skladu z Uredbo (EU) št. 978/2012 Evropskega parlamenta in Sveta (3), je treba ureditev tarifnih kvot za izdelke iz jute in kokosovih vlaken ustrezno podaljšati.
            
         
               (4)
            
            
               Uredbo (ES) št. 32/2000 bi bilo zato treba ustrezno spremeniti.
            
         
               (5)
            
            
               Ukrepi iz te uredbe so v skladu z mnenjem Odbora za carinski zakonik –
            
         SPREJELA NASLEDNJO UREDBO:
   Člen 1
   Peti stolpec („Kvotno obdobje“) razpredelnice v Prilogi III k Uredbi (ES) št. 32/2000 se spremeni:
   
               1.
            
            
               besedilo pod zaporedno številko 09.0107 se nadomesti z naslednjim besedilom:
               „od 1. januarja do 31. decembra vsako leto do 31. decembra 2023“;
            
         
               2.
            
            
               besedilo pod zaporedno številko 09.0109 se nadomesti z naslednjim besedilom:
               „od 1. januarja do 31. decembra vsako leto do 31. decembra 2023“;
            
         
               3.
            
            
               besedilo pod zaporedno številko 09.0111 se nadomesti z naslednjim besedilom:
               „od 1. januarja do 31. decembra vsako leto do 31. decembra 2023“.
            
         Člen 2
   Ta uredba začne veljati tretji dan po objavi v Uradnem listu Evropske unije.
   Uporablja se od 1. januarja 2014.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 28. novembra 2013
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 5, 8.1.2000, str. 1.
   
      (2)  Izvedbena uredba Komisije (EU) št. 17/2012 z dne 11. januarja 2012 o spremembi Uredbe Sveta (ES) št. 32/2000 v zvezi z razširitvijo tarifnih kvot Unije za izdelke iz jute in kokosovih vlaken (UL L 8, 12.1.2012, str. 31).
   
      (3)  Uredba (EU) št. 978/2012 Evropskega parlamenta in Sveta z dne 25. oktobra 2012 o uporabi sheme splošnih tarifnih preferencialov in razveljavitvi Uredbe Sveta (ES) št. 732/2008 (UL L 303, 31.10.2012, str. 1).